تورکیه بؤیوک میللت مجلیسی‌نین صدری مصطفی شنتوپ فینلاندیا‌لی و سوئد-لی همکارلاری ایله گؤروشوب.
شنتوپ فینلاندیا پارلامئنتی‌نین صدری ماتی وانهانن  و سوئد پارلامئنتی‌نین صدری آندریاس نورلن ایله آنلاین اوچ طرف‌لی گؤروشده سوئد و فینلاندیانین ایستراتژی مقصد کیمی ایره‌لی سوردوگو ناتو عضو‌لوگونو دستکلدیگینی بیلدیریب.
گؤروشده ژوئن آییندا ناتو-نون مادرید ذیروه توپلانتی‌سیندا ایمضا‌لانان اوچلو سندی خاطیرلا‌دان شنتوپ تورکیه-نین پ.ک.کا، فتو (فتح الله چی ترور تشکیلاتی) و بوتون دیگر ترور تشکیلات‌لاری ایله باغلی هر ایکی اؤلکه‌دن آتیلا‌جاق آددیمی گؤزله‌دیگینی، لاکین هله ده هئچ بیر آددیم آتیلمادیغینی بیلدیریب.
تورکیه-نین ایکی اؤلکه‌نین عهده لیک لرینی یاخیندان ایزله‌دیگینی قئید ائدن مصطفی شنتوپ گؤروش زامانی بون‌لاری دئییب:
"اوچلو سند بو پروسه ده بیزه بلدچی اولما‌لی‌دیر. سوئد و فینلاندیانین ناتو عضو‌لوگو تصدیق ائدیلمک اوچون تورکیه بؤیوک میللت مجلیسینه گؤندریلدیکده، تورکیه بؤیوک میللت مجلیسیده بو پروسه ده باش وئره‌جک موذاکیره‌لرده بو سندی اساس کیمی گؤتوروله‌جک. شوبهه‌سیز کی، سندین نه درجه‌ده حیاتا کئچیریلدیگی قیمتلندیریله‌جک".
تورکیه-نین 70 ایلدن آرتیق‌دیر ناتو عضوو اولدوغونو خاطیرلا‌دان شنتوپ تورکیه-نین ناتو-نون تهلوکه‌سیزلیک فعالیت‌لرینه ان چوخ تحفه وئرن ایکی اؤلکه‌دن بیری اولدوغونا دا دقت چکیب.
تورکیه-نین ترورلا موباریزه‌سینه ده توخونان شنتوپ بؤلوجو ترور تشکیلاتی پ.کا.کا-نین تورکیه خاریجینده آدی‌نین دییشدیریلمه‌سی‌نین تشکیلاتین دییشدیگی آنلامینا گلمه‌دیگینی وورغولاییب.
